**A „Fedezd fel az örökséged! – A növekvő erdők nyomában” erdőismereti vetélkedő szabályai**

**Az érvényes részvétel feltételei:**

* A vetélkedőben 3 fős, 9-12. osztályos középiskolai tanulókból álló, a 2018. október 8-i jelentkezési határidőig regisztrált csapatok vehetnek részt.
* A csapatoknak az érvényes részvételhez az elméleti forduló mind az öt hetének valamennyi feladatát, és a terepi feladatot is meg kell oldaniuk.
* A résztvevő csapatoknak a feladatok megoldásait az alább is közzétett időtervben megadott határidőig kell a szervezők számára beküldeniük a [**fedezdfel@oee.hu**](mailto:fedezdfel@oee.hu) címre.
* A határidőn túl beküldött feladatok a csapatot kizárják a vetélkedő lehetséges nyertesei közül.

**A megoldások formai kritériumai:**

* Az elméleti forduló feladatait a szervezők által hetenként e-mailben megküldött Word-dokumentumban kell megoldani.
* A heti megküldött Word-dokumentum fájlnevét (fedezdfel\_1.doc, fedezdfel\_2.doc stb.) beküldés előtt a csapatnak ki kell egészítenie a csapatnevével (vagy a csapatnevének rövidítésével). A csapat nevét a fájlnéven kívül minden héten az aktuális Word-dokumentum tetején, a fejléc alatt is fel kell tüntetni.
* Az elméleti forduló feladatait írásban kell megoldani. A feleletválasztós kérdéseknél csak egy válasz fogadható el, amit aláhúzással kell jelölni, a kifejtős kérdésre pedig legfeljebb 2000 karakter terjedelemben lehet válaszolni.
* A terepi feladat során max. 2 perces kampányvideót kell készítenetek, amelyet bármely videómegosztóra vagy a Facebookra feltölthettek, majd a beküldési határidőig meg kell osztanotok a vetélkedő Facebook-oldalán (<https://www.facebook.com/fedezdfel>), ahol nyilvános tartalomként fog szerepelni.

**Pontozási szempontrendszer:**

Az elméleti forduló kvíz kérdéseinél, kérdésenként:

* Helyes válasz: 2 pont
* Helytelen válasz: 0 pont

Az elméleti forduló kifejtős feladatainál, kérdésenként (max. 2000 karakter):

* Szakmai tartalom: max. 10 pont
* Helyesírás és forma: max. 3 pont
* Stilisztika: max. 2 pont

Össz: 15 pont

Videók pontozási szempontrendszere:

* Tartalom: max. 10 pont
* Hangulat: max. 10 pont
* Kreativitás: max. 5 pont

Össz: 25 pont

A végeredményt a vetélkedő elméleti és terepi feladatainak értékelése során megszerzett pontok összege határozza meg.

**A 2018. őszi vetélkedő menetrendje:**

* szeptember 17. (hétfő) jelentkezés kezdete
* október 7. (vasárnap) jelentkezési határidő
* október 17. (szerda) 1. forduló és a terepi forduló feladatainak kiküldése
* október 23. (kedd) 1. forduló megoldásainak beküldése 17:00-ig
* október 24. (szerda) 2. forduló feladatainak kiküldése
* november 6. (kedd) 2. forduló megoldásainak beküldése 17:00-ig
* november 7. (szerda) 3. forduló feladatainak kiküldése
* november 13. (kedd) 3. forduló megoldásainak beküldése 17:00-ig
* november 14. (szerda) 4. forduló feladatainak kiküldése
* november 20. (kedd) 4. forduló megoldásainak beküldése 17:00-ig
* november 21. (szerda) 5. forduló feladatainak kiküldése
* november 27. (kedd) 5. forduló megoldásainak beküldése 17:00-ig
* november 27. (kedd) terepi feladat videójának feltöltése a Facebook-oldalra 17:00-ig
* december 14. (péntek) eredményhirdetés
* 2019. február: díjátadó rendezvény

**A vetélkedő bírálóbizottságának névsora:**

* Szentpéteri Sándor ügyvezető igazgató, Országos Erdészeti Egyesület
* Tassy Márk, a Magyar Természetjáró Szövetség igazgatója
* Kovácsevics Pál, a Nemzeti Élelmiszerlánc-Biztonsági HivatalÁllami Erdészeti Szolgálatának osztályvezetője
* Limp Tibor műszaki vezető, Pilisi Parkerdő Zrt.
* Békési János, Kamerával az Erdőért Egyesület, a Hazai Erdész című TV-műsor szerkesztője